cyanic-selkie/wikianc huggingface dataset:
ক্রিটেশিয়াস–প্যালিওজিন বিলুপ্তি ঘটনা
মাছ
আন্টার্কটিকার কাছে সিমুর দ্বীপে ক্রি-প্যা সীমানার অব্যবহিত উপরে একটি জীবাশ্মক্ষেত্রে অস্থিবিশিষ্ট মাছেদের গণবিলুপ্তির স্বাক্ষর পাওয়া গেছে। আপাতভাবে এটিকে ঐ সীমানা ও বিলুপ্তি ঘটনার সঙ্গে জড়িত বলে মনে করা হয়। অবশ্য মাছেদের বাসস্থানের সামুদ্রিক ও মিঠেজলের বাস্তুতন্ত্র সামগ্রিকভাবে পরিবেশে বিলুপ্তি ঘটনাটির প্রভাব কিছুটা কমিয়ে রাখতে পেরেছিল।
স্থলচর অমেরুদণ্ডী
উত্তর আমেরিকার ১৪ টি ক্ষেত্রে সপুষ্পক উদ্ভিদের জীবাশ্মীভূত পাতায় পতঙ্গঘটিত ক্ষয়ক্ষতির চিহ্ন বিশ্লেষণ করে ক্রি-প্যা সীমানায় পতঙ্গদের বৈচিত্র্যের পরোক্ষ পরিমাপের কাজ চালানো হয়েছে, এবং তা থেকেই উক্ত প্রজাতিদের সমসাময়িক বিলোপনের হারও নির্ধারণের প্রচেষ্টা হয়েছে। গবেষকরা দেখেছেন, বিলুপ্তি ঘটনাটির আগে ক্রিটেশিয়াস ক্ষেত্রগুলিতে উদ্ভিদ ও পতঙ্গের ব্যাপক বৈচিত্র্য পরিলক্ষিত হত। কিন্তু আদি প্যালিওসিনে উদ্ভিদেরা বিচিত্র হলেও তাদের জীবাশ্মে পতঙ্গের আঘাতের চিহ্ন অনেক কম। পতঙ্গের এই অস্বাভাবিক অনুপস্থিতি বিলুপ্তি ঘটনাটির ১৭ লক্ষ বছর পরেও বজায় ছিল।
স্থলজ উদ্ভিদ
ক্রি-প্যা সীমানায় স্থলে তাবৎ উদ্ভিদগোষ্ঠীর ব্যাপক ক্ষয়ক্ষতির অনেক প্রমাণ আছে। জীবাশ্মীভূত পাতা ও পরাগরেণু উভয়ের চর্চা থেকেই বিলুতির পরিষ্কার চিহ্ন উদ্ধার হয়। উত্তর আমেরিকায় এই সীমানার পূর্বেও বহুকোশী উদ্ভিদকুলে পরিবর্তন দেখা দিয়েছিল, তবে বিলুপ্তি ঘটনাকালে তার ব্যাপ্তি বহুগুণ বেড়ে যায়। উত্তর আমেরিকান উদ্ভিদের ৫৭% ঐ ঘটনায় লোপ পায়। নিউজিল্যান্ড, আন্টার্কটিকা ইত্যাদি উচ্চ দক্ষিণ অক্ষাংশের ভূখণ্ডে উদ্ভিদদলের মধ্যে কোনও এককালীন বৃহৎ বিলোপন না ঘটলেও বিক্ষিপ্তভাবে বেশ কিছু প্রজাতি লোপ পায়। কোনও কোনও অঞ্চলে প্যালিওসিনে উদ্ভিদের পুনরুত্থান আরম্ভ হয় বিভিন্ন প্রজাতির ফার্নের বিস্তারের মাধ্যমে। এই বিস্তারকে ভূতত্ত্বের ভাষায় ফার্ন সমৃদ্ধি (ফার্ন স্পাইক) বলা হয়। সম্প্রতি ১৯৮০ খৃঃ মাউন্ট সেন্ট হেলেন্স অগ্ন্যুৎপাতের পর ফার্নের অনুরূপ বিস্তার দেখা গিয়েছিল।
ক্রি-প্যা সীমানায় উদ্ভিদকুলের ব্যাপক হারে বিলোপনের ফলে ছত্রাক ইত্যাদি মৃতজীবী জীবগোষ্ঠীর বাড়বাড়ন্ত হয়। এই সমস্ত জীব সালোকসংশ্লেষ করে না, এবং পচনশীল উদ্ভিদদেহ থেকে পুষ্টিরস শোষণ করে। যে অল্প কয়েক বছর সূর্যালোক ঢাকা ছিল আর পুষ্টির জন্য মাটিতে যথেষ্ট পচনশীল জৈব পদার্থ উপলভ্য ছিল, কেবল সেই সময়টুকুতেই ছত্রাক ইত্যাদির প্রাধান্য বজায় ছিল। বায়ুমণ্ডল স্বচ্ছ হয়ে যাওয়ার পর ফার্ন ও অন্যান্য ভূসংলগ্ন সালোকসংশ্লেষকারী জীব ও ক্রমশঃ সমস্ত বৃহৎ উদ্ভিদ প্রত্যাবর্তন করে। বিলুপ্তি ঘটনাটির অব্যবহিত পরের বেশ কয়েক শতাব্দী ধরে ফার্নের দুইটি মাত্র প্রজাতি রাজত্ব করেছিল বলে অনুমান করা হয়।
পলিপ্লয়ডির ফলে সপুষ্পক উদ্ভিদরা বিলুপ্তি ঘটনার ধাক্কা সহ্য করতে পেরেছিল। এর সম্ভাব্য কারণ হল তাদের উপলভ্য জিনের অনেকগুলি অনুলিপি থাকার ফলে তারা বেশি দ্রুততার সঙ্গে দ্রুত পরিবর্তনশীল পরিবেশে অভিযোজিত হতে পেরেছিল।
উভচর
ক্রি-প্যা সীমানায় উভচরদের বিলোপনের নমুনা সীমিত। মন্টানায় ঐ সীমানায় প্রাপ্ত জীবাশ্মীভূত মেরুদণ্ডী নমুনাসমূহের একটি গবেষণা এই সিদ্ধান্তে এসে পৌঁছায় যে, ঐ বিলুপ্তি ঘটনায় কোনও উভচর প্রজাতিই লুপ্ত হয়নি। কিন্তু এই গবেষণার অন্তর্গত নয় এমন অনেক মাস্ট্রিক্টিয়ান উভচরের প্রজাতি ছিল, যাদের চিহ্ন প্যালিওসিনে পাওয়া যায় না। এদের মধ্যে পড়ে থিয়াটোনিয়াস ল্যান্সেন্সিস ব্যাঙ, এবং অ্যালবানার্পেটন গ্যালাক্টিয়ন নামক অ্যালবানার্পেটনিড। অতঃপর অন্ততঃ কিছু কিছু উভচর প্রজাতি ক্রি-প্যা সীমানায় লুপ্ত হয়েছিল এ'কথা বলা যায়। উভচরদের আপাত অপেক্ষাকৃত কম বিলোপনের হার সম্ভবতঃ সামগ্রিকভাবে মিঠেজলের প্রাণিদের কম বিলোপনের হারের সঙ্গে জড়িত।
করিস্টোডেরা
করিস্টোডেরা (আংশিক জলচর আর্কোসরোমর্ফ)-রা ক্রি-প্যা সীমানা অতিক্রম করতে সমর্থ হয়, কিন্তু আদি মায়োসিনে লোপ পায়। চ্যাম্পোসরাসের মূর্ধার দাঁতের একটি গবেষণায় দেখা যায়, এদের বিভিন্ন প্রজাতির খাদ্যাভ্যাসে K-T ঘটনার ফলে পরিবর্তন এসেছিল।
কচ্ছপ
ক্রিটেশিয়াসের যাবতীয় কচ্ছপ প্রজাতির প্রায় ৮০% ক্রি-প্যা সীমানা পার করেছিল। তারা যে ছয়টি গোত্রের অন্তর্ভুক্ত ছিল, তাদের প্রতিটিই প্যালিওজিনে প্রবেশ করে এবং আজও তাদের প্রত্যেকের উত্তরাধিকারী প্রজাতি পৃথিবীতে বেঁচে আছে।
লেপিডোসরিয়া
বর্তমান অনার্কোসর সরীসৃপদের অন্তর্গত লেপিডোসরিয়া গোষ্ঠী (সাপ, গিরগিটি, তুয়াতারা) ক্রি-প্যা সীমানা পার করেছিল। স্কোয়ামাটারাও এদেরই একটি শাখা। আজকের তুয়াতারা-রা রাইনোসেফালিয়ানদের শেষ প্রতিনিধি।
আদি মেসোজোয়িকে রাইনোসেফালিনরা, লেপিডোসরিয়াদের একটি বৃহৎ ও বিস্তৃত শাখা ছিল, কিন্তু ক্রিটেশিয়াসের মাঝামাঝি থেকে তাদের প্রভাব কমতে শুরু করে। অবশ্য অন্ত্য ক্রিটেশিয়াসেও দক্ষিণ আমেরিকায় তাদের যথেষ্ট প্রভাব ছিল। আজ তাদের জীবন্ত প্রতিনিধি নিউজিল্যান্ডের একটিমাত্র গণ।
স্কোয়ামাটা বর্গের বর্তমান প্রতিনিধি টিকটিকি ও গিরগিটি, সাপ, এবং আম্ফিসবেনিয়ান (কৃমিসদৃশ গিরগিটি)-রা। এরা জুরাসিক যুগে বিবর্তনীয় বিকিরণের মাধ্যমে বিভিন্ন বাস্তুতান্ত্রিক ধাপ অধিকার করতে থাকে, এবং গোটা ক্রিটেশিয়াস জুড়ে সফল ত্থেকে যায়। এরা ক্রি-প্যা সীমানা অতিক্রম করে আজকের সরীসৃপদের মধ্যে সবচেয়ে সফল ও বিচিত্র গোষ্ঠী হিসেবে রয়েছে। এদের অন্তর্গত এখন ৬০০০ এরও বেশি প্রজাতি। অবশ্য স্থলচর স্কোয়ামেটদের অনেকগুলি গোত্র ক্রি-প্যা সীমানায় লুপ্ত হয়েছিল, যেমন মনস্টারসরিয়ান ও পলিগ্লিফানোডন্ট, এবং জীবাশ্ম প্রমাণ থেকে জানা যায় সমস্ত স্কোয়ামাটাই ঐ সীমানায় ব্যাপকভাবে ক্ষতিগ্রস্ত হয়, এবং প্রাক্‌-বিলুপ্তি ঘটনার স্থিতি পুনরুদ্ধার করতে তাদের প্রায় এক কোটি বছর লেগে গিয়েছিল। মোসাসরাস, প্লীসিওসরাস প্রভৃতি বৃহৎ অনার্কোসর জলচর সরীসৃপ ছিল সমসাময়িক সমুদ্রের শীর্ষ খাদক। এরা ক্রিটেশিয়াসের শেষভাগে বিলুপ্ত হয়ে যায়। ক্রিটেশিয়াস–প্যালিওজিন বিলুপ্তি ঘটনার পূর্বেই জীবাশ্মের খতিয়ান থেকে ইকথিওসরাসরা উধাও হয়ে গিয়েছিল।
আর্কোসর
আর্কোসর ক্লেডের অন্তর্গত হল দুটি জীবিত গোষ্ঠী, ক্রোকোডাইলিফর্ম ও পাখি। এছাড়া অধুনা বিলুপ্ত উড্ডয়নে অক্ষম ডাইনোসর এবং টেরোসরদের যাবতীয় শাখা এদের মধ্যে পড়ে।
টেরোসর
টেরোসরদের একটি গোত্র আঝদার্কিডি অবশ্যই মাস্ট্রিক্টিয়ানে বেঁচে ছিল, আর ক্রিটেশিয়াস-প্যালিওজিন বিলুপ্তির সময়ে লুপ্ত হয়ে যায়। এরা ছিল মধ্য ক্রিটেশিয়াসের দশটি গোত্র সংবলিত একটি ক্রমহ্রাসমান শাখার শেষ প্রতিনিধি। মাস্ট্রিক্টিয়ানে আরও অনেক টেরোসর গোত্রের অস্তিত্বের সম্ভাবনা আছে, যেমন অর্নিথোকেইরিড, টেরানোডোনিড, নিক্টোসরিড ও সম্ভবতঃ টাপেজারিড, যদিও শেষোক্ত গোত্রটির কেবল আংশিক অবশেষই পাওয়া গেছে এবং সেগুলিকে নির্দিষ্ট কোনও গোষ্ঠীর বলে দাগিয়ে দেওয়া মুশকিল। টেরোসরদের বিলোপন চলাকালীনই পাখিদের বিবর্তনীয় বিকিরণ চলছিল; আগে মনে করা হত আধুনিক পাখিরা এই সময়ে প্রত্যক্ষ প্রতিযোগিতা বা খালি বাস্তুতান্ত্রিক ধাপ পূরণ করার সুবাদে প্রাচীন পাখি ও টেরোসরদের হারিয়ে দেয়। কিন্তু টেরোসর ও পাখিদের বিবর্তনীয় উত্থান ও পতনের মধ্যে কোনও কার্যকারণ সম্পর্কের চিহ্ন পাওয়া যায়নি। অন্ত্য ক্রিটেশিয়াস পর্যন্তও কিছু কিছু ক্ষুদ্রাকার টেরোসর টিঁকে ছিল। এমনকি ক্রি-প্যা ঘটনার ঠিক আগে বাস্তুতন্ত্রের কোনও কোনও ধাপ এই টেরোসরেরা পাখিদের কাছ থেকে ছিনিয়েও নিয়েছিল।
পাখি
অধিকাংশ পুরাজীববিদ পাখিদেরকে ডাইনোসরদের একমাত্র জীবিত প্রতিনিধি মনে করেন (দেখুন পাখিদের উৎপত্তি)। মনে করা হয় এনান্টিঅর্নিথিন ও হেস্পারর্নিথিফর্ম সমেত সমস্ত উড্ডয়নে অক্ষম থেরোপডই বিলুপ্ত হয়ে গিয়েছিল। পাখিদের জীবাশ্মের বারংবার বিশ্লেষণ থেকে দেখা যায় ক্রি-প্যা ঘটনার আগে পাখিদের প্রজাতিকরণ হয়েছিল, আর হাঁস, মুরগি ও র‍্যাটাইট পাখিরা উড্ডয়নে অক্ষম ডাইনোসরদের সঙ্গে একই সময়ে বাস করত। বিভিন্ন পক্ষী-প্রজাতির বহুসংখ্যক জীবাশ্ম থেকে ক্রি-প্যা সীমানার তিন লক্ষ বছর আগে পর্যন্ত প্রাচীন পাখিদের অস্তিত্বের প্রমাণ পাওয়া যায়। ঐ সীমানার পরে প্যালিওজিনে এদের আর কোনও চিহ্ন দেখা যায় না; অর্থাৎ তখন পাখিদেরও একটি বৃহৎ বিলোপনের শিকার হতে হয়েছিল। ক্রিটেশিয়াসের যাবতীয় পাখিদের এক সামান্য অংশই প্যালিওজিনে টিঁকে ছিল। এদের থেকেই আজকের যাবতীয় পাখি এসেছে। এভিসরাই একমাত্র পক্ষীগোষ্ঠী যারা নিশ্চিতভাবে ক্রিটেশিয়াস–প্যালিওজিন বিলুপ্তি ঘটনা পেরিয়ে এসেছিল। এদের বেঁচে যাওয়ার কারণ হিসেবে বলা হয় ডুব দেওয়া, সাঁতার কাটা, আর জলাজঙ্গলে ও ঝোপেঝাড়ে আশ্রয় নেওয়ার ক্ষমতার জন্য এদের সুবিধা হয়েছিল। এভিয়ানদের অনেক প্রজাতি মাটি খুঁড়তে পারে, বা গর্তের মধ্যে বা উইঢিপিতে বাসা করে থাকতে পারে। এই সমস্ত গুণই ক্রি-প্যা সীমানায় প্রাকৃতিক দুর্যোগের প্রভাব প্রতিহত করতে সাহায্য করেছিল। বিলুপ্তি ঘটনার পরে তাদের দীর্ঘমেয়াদী অস্তিত্ব সুনিশ্চিত হয়েছিল বাস্তুতন্ত্রে অধুনা বিলুপ্ত, উড্ডয়নে অক্ষম ডাইনোসরদের ছেড়ে যাওয়া ধাপগুলি পূরণ করার মাধ্যমে।
উড্ডয়নে অক্ষম ডাইনোসর
কয়েকটি বিতর্র্কিত দাবিকে অগ্রাহ্য করলে সমস্ত বিজ্ঞানীই মানেন যে সমস্ত উড্ডয়নে অক্ষম ডাইনোসরই ক্রি-প্যা সীমানায় লুপ্ত হয়ে গিয়েছিল। ডাইনোসরদের জীবাশ্মের খতিয়ান থেকে অবশ্য বিলুপ্তি ঘটনাটির পূর্বে কয়েক লক্ষ বছর ধরে তাদের বৈচিত্র্যের হ্রাস এবং বৈচিত্র্যের অক্ষুণ্ণতা - দুটি পরস্পরবিরোধী দাবিকেই প্রতিষ্ঠা করার চেষ্টা দেখা গেছে। হতে পারে যে প্রকৃতপক্ষে এই খতিয়ান স্রেফ এখনও পর্যন্ত কোনও একটি দাবিকে প্রতিষ্ঠা করার মত নিখুঁত হয়ে উঠতে পারেনি। অন্ত্য মাস্ট্রিক্টিয়ান ডাইনোসরেরা মাটি খুঁড়তে, সাঁতার কাটতে বা ডুব দিতে পারত কিনা তার কোনও নির্ভরযোগ্য প্রমাণ পাওয়া যায় না। যদি না পেরে থাকে, তাহলে বিলুপ্তি ঘটনার প্রবল প্রতিকূল পরিবেশ থেকে নিজেদের রক্ষা করতে তারা অসমর্থ ছিল। ছোট ডাইনোসরেরা সত্যিই ঘটনার প্রাথমিক ধাক্কা কাটিয়ে উঠে থাকতে পারে, কিন্তু তারপর তাদের খাদ্যাভাব দেখা দিয়েছিল; শাকাহারীদের ঘাসপাতার যোগান কমে গিয়েছিল, ফলে মাংসাশীদের শিকারের সরবরাহে টান পড়েছিল।
ডাইনোসরেরা যে উষ্ণশোণিত ছিল সেই সম্বন্ধে ক্রমশঃ বিজ্ঞানীরা একমত হচ্ছেন। এই তথ্যটিও ক্রোকোডিলিয়ানদের সাপেক্ষে তাদের টিঁকে থাকার ব্যর্থতায় আলোকপাত করে। অনুষ্ণশোণিত কুমিররা অনাহারেও বহুদিন বাঁচতে পারে (কয়েক মাস পর্যন্ত), কিন্তু একই আয়তনের উষ্ণশোণিত প্রাণিদের দ্রুততর বিপাক হার বজায় রাখার জন্য অনেক বেশি খাদ্যের প্রয়োজন হয়। ফলে বিলুপ্তি ঘটনার সময়ে খাদ্যের চূড়ান্ত অভাব সহ্য করে কোনও বড় ডাইনোসরই বাঁচতে পারেনি, কিন্তু কিছু কিছু কুমির বেঁচে গিয়েছিল। অন্যান্য উষ্ণশোণিত প্রাণি, যেমন স্তন্যপায়ী ও পাখিদের বেঁচে যাওয়ার কারণ হিসেবে বলা যায় বিলুপ্তি ঘটনার সময়ে তাদের অপেক্ষাকৃত ছোট আয়তনের কথা, যার ফলে তাদের খাদ্যের প্রয়োজন হত অপেক্ষাকৃত কম।
বিলুপ্তিটি এককালীন ও ব্যাপক ছিল, নাকি ক্রমান্বয়ে সংঘটিত হয়েছিল তাই নিয়ে বিজ্ঞানীদের মধ্যে মতভেদ আছে। আগেই বলা হয়েছে জীবাশ্মের খতিয়ান ঘেঁটে উভয় মতের পক্ষেই সমর্থন টানা হয়। ২০১০ খৃঃ ইউরোপের ক্যাটালান পিরেনিজ পর্বতমালায় ২৯ টি জীবাশ্মক্ষেত্রের একটি বিশ্লেষণে দেখা যায় যে গ্রহাণু সংঘাতের আগে অবধি সেখানকার ডাইনোসরদের বৈচিত্র্য ছিল যথেষ্ট, প্রায় ১০০ টি প্রজাতির চিহ্ন সেখানে ছিল। আরও সাম্প্রতিক গবেষণা অবশ্য জানিয়েছে যে, ঐ সংখ্যা ট্যাফোনমিকাল বায়াসের দোষে দুষ্ট, আর মহাদেশীয় জীবাশ্মের অপেক্ষাকৃত দুর্লভ্যতার কারণেও পূর্ববর্তী গবেষণাটিতে ভুল হয়ে থাকতে পারে। আনুমানিক প্রকৃত বৈশ্বিক জীববৈচিত্র্যের উপর নির্ধারিত উক্ত প্রথম গবেষণাটির ফলাফল থেকে দেখা যায় যে ক্রিটেশিয়াস যুগের শেষভাগে উড্ডয়নে অক্ষম ডাইনোসরদের জীবিত প্রজাতির সংখ্যা ছিল ৬২৮ থেকে ১০৭৮ এর মধ্যে, যারা ক্রিটেশিয়াস–প্যালিওজিন বিলুপ্তি ঘটনায় আকস্মিকভাবে লুপ্ত হয়ে যায়। আবার, কানাডার অ্যালবার্টার রেড ডিয়ার নদী অববাহিকায় প্রাপ্ত জীবাশ্মের বিশ্লেষণ করে দেখা যায় ক্রিটেশিয়াসের শেষ এক কোটি বছরে ডাইনোসরদের বিলুপ্তি ছিল ক্রমিক; সেখানে ঐ দীর্ঘ সময়ে ডাইনোসরদের প্রজাতিসংখ্যা ৪৫ থেকে হ্রাস পেয়ে এসে দাঁড়িয়েছিল প্রায় ১২ তে। অন্যান্য বিজ্ঞানীও গবেষণাপূর্বক এই ফলাফল স্বীকার করেছেন।
অনেক গবেষক প্যালিওসিনে উড্ডয়ন-অক্ষম ডাইনোসরের অস্তিত্বের তত্ত্ব স্বীকার করেন। এই তত্ত্বের ভিত্তি হল হেল ক্রিক প্রস্তরক্ষেত্রে ক্রি-প্যা সীমানার প্রায় ১.৩ মিটার (৪ ফুট ৩.২ ইঞ্চি) উপরে অর্থাৎ ৪০,০০০ বছর পরের পাথরের স্তরে প্রাপ্ত ডাইনোসর জীবাশ্ম। কলোরাডোর সান জুয়ান নদী অববাহিকায় ওহো অ্যালামো বেলেপাথরে একটি হ্যাড্রোসরের ঊর্বস্থির কাছাকাছি কিছু পরাগরেণুর নমুনা পাওয়া গেছে, যার বিশ্লেষণ করে দেখা গেছে প্রাণিটি ৬.৪৫ কোটি বছর আগে সিনোজোয়িক অধিযুগেই (ক্রি-প্যা বিলুপ্তি ঘটনার প্রায় ১০ লক্ষ বছর পর) বেঁচে ছিল। এই সমস্ত ডাইনোসরের উত্তর-ক্রি-প্যা অস্তিত্ব সর্বজনীনভাবে প্রমাণিত হলে এই হ্যাড্রোসরিডদের "মৃত চলমান ক্লেড"-এর তকমা দেওয়া হবে। বর্তমানে বিজ্ঞানীদের সম্মিলিত মত অবশ্য এই যে, এই সমস্ত জীবাশ্ম তাদের আসল স্থান থেকে ভূমিক্ষয়ের ফলে বিচ্যুত হয়ে নবীনতর পলিস্তরের নিচে নতুন করে চাপা পড়ে যায়।
স্তন্যপায়ী
মনোট্রিম বা হংসচঞ্চু (অণ্ডজ স্তন্যপায়ী), মাল্টিটিউবারকুলেট, মেটাথেরিয়ান, ইউথেরিয়ান, ড্রায়োলেস্ট্রয়ডিয়ান, গণ্ডোয়ানাথেরেস প্রভৃতি সমস্ত মূল স্তন্যপায়ী গোষ্ঠীই ক্রি-প্যা সীমানা অতিক্রম করতে সমর্থ হয়েছিল, যদিও এদের প্রত্যেককেই কমবেশি ক্ষতি স্বীকার করতে হয়। বিশেষভাবে উল্লেখ করার মত ঘটনা হল, উত্তর আমেরিকা থেকে মেটাথেরিয়ানরা প্রায় লুপ্ত হয়ে যায়, আর এশীয় ডেল্টাথেরয়ডিয়ানরা সম্পূর্ণ বিলুপ্ত হয়ে যায় (কেবল গুর্বানোডেল্টার পূর্বসূরীরা টিঁকে থাকে)। উত্তর আমেরিকার হেল ক্রিক প্রস্তরক্ষেত্রে প্রাপ্ত দশটি মাল্টিটিউবারকুলেট প্রজাতির অন্ততঃ পাঁচটি, এবং এগারোটি মেটাথেরিয়ান প্রজাতির সবগুলিই ক্রি-প্যা সীমানার উপর নিশ্চিহ্ন। ইউরোপ ও উত্তর আমেরিকায় মাল্টিটিউবারকুলেটরা অপেক্ষাকৃত অক্ষত অবস্থায় থাকে ও প্যালিওসিনে দ্রুত প্রভাবশালী হয়ে ওঠে। এশিয়ার বাস্তুতন্ত্রে অবশ্য তারা আর কখনও উল্লেখযোগ্যভাবে ফিরে আসতে পারেনি। একটি সাম্প্রতিক গবেষণায় দেখা গেছে, মাল্টিটিউবারকুলেটদের পরেই মেটাথেরিয়ানরা ক্রি-প্যা সীমানায় সবচেয়ে বেশি ক্ষতিগ্রস্ত হয়েছিল; ইউথেরিয়ানরা সবচেয়ে দ্রুত সামলে ওঠে।
ক্রি-প্যা সীমানার সমসাময়িক স্তন্যপায়ী প্রজাতিগুলো ছিল সাধারণত আয়তনে ছোট; ইঁদুরের সঙ্গে তুলনীয়। এই ছোট আয়তনের জন্য তারা সুরক্ষিত স্থানে সহজে লুকিয়ে থাকতে পেরেছিল। এছাড়া অনুমান করা হয় যে, কোনও কোনও হংসচঞ্চু, মার্সুপিয়াল এবং প্ল্যাসেন্টাল প্রজাতি অংশতঃ জলচর ছিল, আর মাটি খুঁড়ে থাকার কায়দা রপ্ত করে ফেলেছিল। আজও এদের অনেক উত্তরসূরীর এই সমস্ত অভ্যাস দেখতে পাওয়া যায়। ক্রি-প্যা ঘটনার প্রতিকূল পরিবেশের সঙ্গে যুঝতে এই ধরনের আচরণ সহায়ক হয়েছিল।
উত্তর আমেরিকায় প্রাপ্ত জীবাশ্ম
এখনও পর্যন্ত ক্রি-প্যা সীমানা থেকে খুঁজে পাওয়া বিশ্বের সবচেয়ে সমৃদ্ধ ডাইনোসর জীবাশ্মসংবলিত পাথরের স্তর পশ্চিম উত্তর আমেরিকাতেই মেলে, বিশেষ করে মন্টানার হেল ক্রিক প্রস্তরক্ষেত্রের নাম এই প্রসঙ্গে উল্লেখযোগ্য। এটির সঙ্গে ঐ রাজ্যেরই জুডিথ নদী অববাহিকার প্রস্তরক্ষেত্র এবং আলবার্টা রাজ্যের ডাইনোসর পার্ক প্রস্তরক্ষেত্রের তুলনামূলক আলোচনার মাধ্যমে ক্রিটেশিয়াস যুগের শেষ এক কোটি বছরে ডাইনোসরদের সংখ্যার হ্রাসবৃদ্ধির আন্দাজ করা যায়। উল্লিখিত দু'টি প্রস্তরক্ষেত্রেরই বয়স সাড়ে সাত কোটি বছর। অবশ্য এই সমস্ত জীবাশ্ম একটি মাত্র মহাদেশের একটি সামান্য অংশকেই উপস্থাপিত করে।
মধ্য থেকে অন্ত্য কাম্পানিয়ান প্রস্তরক্ষেত্রগুলোর ডাইনোসর জীবাশ্মে অন্যান্য যুগের চেয়ে বেশি বৈচিত্র্য দেখা যায়। অন্ত্য মাস্ট্রিক্টিয়ানে বিভিন্ন ক্লেডের বৃহত্তম প্রজাতিদের দেখা মেলে। টির‍্যানোসরাস, অ্যাঙ্কিলোসরাস, প্যাকেসেফালোসরাস, ট্রাইসেরাটপ্‌স, টোরোসরাস ইত্যাদির নাম এই প্রসঙ্গে উল্লেখযোগ্য। এ'থেকে বোঝা যায় বিলুপ্তির ঠিক আগে পৃথিবীতে খাদ্য ছিল প্রচুর।
বহুসংখ্যক ডাইনোসর জীবাশ্মের পাশাপাশি ক্রি-প্যা সীমানার পরে অজস্র উদ্ভিদ জীবাশ্মেরও আকস্মিক হ্রাস দেখা যায়। সীমানার নিচে গুপ্তবীজী পরাগরেণুর প্রাচুর্য থাকলেও সীমানার মধ্যে তাদের সংখ্যা খুব কম; বরং ফার্নের স্পোর সেখানে অত্যধিক। সীমানার উপরের স্তরগুলিতে ক্রমে ক্রমে পরাগরেণুর পরিমাণ বেড়ে উঠতে দেখা যায়। এই ঘটনা আধুনিক আগ্নেয়গিরির অগ্ন্যুৎপাতের প্রভাবের সঙ্গে তুলনীয়। অগ্ন্যুৎপাতের পরেও উদ্ভিদকুলের প্রত্যাবর্তনে আগে আসে ফার্ন, এবং তারপর ধীরে ধীরে আসে অন্যান্য উদ্ভিদ তথা গুপ্তবীজী।
সামুদ্রিক জীবাশ্ম
সামুদ্রিক প্ল্যাঙ্কটনের বিলুপ্তি ক্রি-প্যা সীমানার সঙ্গে সমাপতিত হতে দেখা যায়, এবং এর প্রভাবও ছিল ব্যাপক। অ্যামোনাইটদের সবক'টি গণ সীমানার কাছাকাছি বা সীমানায় বিলুপ্ত বা প্রায় বিলুপ্ত হয়ে যায়। অবশ্য সমগ্র ক্রিটেশিয়াস যুগ জুড়েই ধীরে ধীরে বেশ কিছু অ্যামোনাইটের সংখ্যা হ্রাস পাচ্ছিল। অধিকাংশ ইনোসেরামিড ঝিনুকের বিলুপ্তিও ক্রি-প্যা সীমানার অনেক আগে থেকেই শুরু হয়ে গিয়েছিল।
নিপুণতর বিশ্লেষণের ফলে বোঝা যায়, অন্ত্য ক্রিটেশিয়াসে একইসঙ্গে বেশ কিছু প্রক্রিয়া চলছিল যাদের সম্মিলিত প্রভাব বাড়তে বাড়তে অন্তিম মহাবিলুপ্তির আকস্মিকতায় এসে শেষ হয়। ক্রি-প্যা সীমানার কাছাকাছি বায়ুমণ্ডলের তাপমাত্রা বেড়ে ওঠার ফলে জীববৈচিত্র্য ক্ষতিগ্রস্ত হয়। ৬৫ কোটি ৪০ লক্ষ বছর থেকে ৬৫ কোটি ২০ লক্ষ অছর আগে পর্যন্ত গড় তাপমাত্রা তিন থেকে চার ডিগ্রি বেড়ে গিয়েছিল। এর সঙ্গে সামুদ্রিক তাপমাত্রা কমে যাওয়ার ফলে সামুদ্রিক জীববৈচিত্র্যও হ্রাস পায়।
মহাসুনামি
বিজ্ঞানীরা একমত যে ক্রি-প্যা সীমানার গ্রহাণু সংঘর্ষের ফলে যে বিশাল ঢেউয়ের উৎপত্তি হয়, তার ফলেই ক্যারিবিয়ান সাগর ও মেক্সিকো উপসাগর সন্নিহিত অঞ্চলে বর্তমানে সঞ্চিত মহাসুনামির অধঃক্ষেপের সৃষ্টি হয়েছিল। উত্তর-পূর্ব মেক্সিকোর লা পোপা অববাহিকা, উত্তর-পূর্ব ব্রাজিলের স্তরীভূত কার্বোনেট, এবং অতলান্তিকের গভীর সমুদ্রে সঞ্চিত পলি থেকে এই অধঃক্ষেপের আবিষ্কার সম্ভব হয়েছে। খোদ চিক্সুলাব উল্কাখাতে সংঘর্ষের পরমুহূর্তে ভূগর্ভ থেকে উৎক্ষিপ্ত জমাট বাঁধা গ্রানাইটের স্তরের উপরেও ১০০ মিটার (৩৩০ ফুট) পুরু বালির রূপে এই অধঃক্ষেপের দেখা মেলে। এরকম বালির এত পুরু স্তর পৃথিবীতে আর কোথাও নেই।
গ্রহাণুটি অপেক্ষাকৃত অগভীর সমুদ্রে পড়েছিল বলে এই মহাসুনামির উচ্চতা অনুমান করা হয় ১০০ মিটারের কিছু বেশি। গভীর সমুদ্রে পড়লে এটির উচ্চতা হত কমবেশি ৪.৬ কিমি (২.৯ মাইল)।
অটোমেরিস রান্ডা
অটোমেরিস রন্ডা হল মথের একটি প্রজাতি। এটি লেপিডোপ্টেরা বর্গের স্যাটারনিডাই পরিবারের সদস্য। প্রজাতিটি ১৮৯৪ সালে হার্বার্ট ড্রুস দ্বারা বর্ণনা করা হয়েছিল। এটি মধ্য এবং উত্তর আমেরিকাতে পাওয়া যায়।
অটোমেরিস রান্ডার MONA বা Hodges নম্বর হল 7745 ।
মহাজোট (বাংলাদেশ)
নবম জাতীয় সংসদ নির্বাচন, ২০০৮
মোট আসন: ৩০০
মহাজোট: ২৬৩
চারদলীয় জোট: ৩৩
নির্দদলীয় এবং অন্যান্য: ৪
দশম জাতীয় সংসদ নির্বাচন, ২০১৪
মোট আসন: ৩০০
মহাজোট: ২৮০
নির্দদলীয় এবং অন্যান্য: ২০
সাউথ ডাকোটা ম্যাসেঞ্জার
থাম্ব| দক্ষিণ ডাকোটা ম্যাসেঞ্জার ৮ অক্টোবর ১৯১৪ সাউথ ডাকোটা ম্যাসেঞ্জার ছিল ১৯২১ সালের জানুয়ারি থেকে ১৯১৪ সালের অক্টোবর পর্যন্ত মার্কিন যুক্তরাষ্ট্রের সাউথ ডাকোটা শহরে একটি সাপ্তাহিক নারীবাদী পত্রিকা। এটি ডাব্লি্উএম জে মুন্ড্ট দ্বারা দক্ষিণ ডাকোটা পিয়ারে প্রকাশিত হয়েছিল। হেনরি কারচারের মেয়ে মার্গুয়েরিট কারচার-সাহর পত্রিকায় লিখেছিলেন। রূত বি হিপ্পল অন্যতম সম্পাদক ছিলেন।
আমরবিয়া ক্যাটারিনা
এর সামনের ডানার দৈর্ঘ্য ৮.৫-৮.৯ মিমি সামনের ডানার রং মধ্যম বাদামী এবং শীর্ষ গাঢ়। পিছনের ডানা ফ্যাকাশে বাদামী।
ব্যুৎপত্তি
প্রজাতির নামটি ব্রাজিলের সান্তা ক্যাটারিনা ধরনের স্থানীয় রাজ্যকে বোঝায়।
নিকোল কিডম্যান
নিকোল ম্যারি কিডম্যান, এসি (Nicole Mary Kidman; জন্ম: ২০ জুন ১৯৬৭) একজন মার্কিন ও অস্ট্রেলীয় অভিনেত্রী, প্রযোজক ও গায়িকা। চলচ্চিত্র ও টেলিভিশনে বিভিন্ন ধারার কাজে অভিনয়ের জন্য প্রসিদ্ধ কিডম্যান বিশ্বের সর্বোচ্চ পারিশ্রমিক প্রাপ্ত অভিনেত্রীদের একজন। তিনি একটি একাডেমি পুরস্কার, একটি বাফটা পুরস্কার, একটি স্ক্রিন অ্যাক্টরস গিল্ড পুরস্কার, দুটি প্রাইমটাইম এমি পুরস্কার এবং ছয়টি গোল্ডেন গ্লোব পুরস্কারসহ অসংখ্য পুরস্কার ও সম্মাননা অর্জন করেছেন।
কিডম্যান অস্ট্রেলিয়ায় ১৯৮৩ সালের বুশ ক্রিসমাস ও বিএমএক্স ব্যান্ডিটস চলচ্চিত্র দিয়ে তার অভিনয় জীবন শুরু করেন। তার প্রথম উল্লেখযোগ্য কাজ ছিল ১৯৮৯ সালের থ্রিলারধর্মী চলচ্চিত্র ডেড কাম এবং থ্রিলার মিনি ধারাবাহিক ব্যাংকক হিল্টন। ১৯৯০ এর দশকের প্রথম দিকে মারপিটধর্মী ডেজ অব থান্ডার (১৯৯০), রোমান্স-নাট্যধর্মী ফার অ্যান্ড অ্যাওয়ে (১৯৯২) ও সুপারহিরো চলচ্চিত্র ব্যাটম্যান ফরেভার (১৯৯৫), টু ডাই ফর (১৯৯৫) এবং আইজ ওয়াইড শাট (১৯৯৯)-এ অভিনয় দিয়ে বিশ্বব্যাপী পরিচিতি লাভ করেন। ২০০২ সালে নাট্যধর্মী দি আওয়ার্স চলচ্চিত্রে লেখিকা ভার্জিনিয়া উল্‌ফ এর ভূমিকায় অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার অর্জন করেন। এছাড়া তিনি সঙ্গীতধর্মী মুলা রুশ! (২০০১), নাট্যধর্মী র‍্যাবিট হোল (২০১০), লায়ন (২০১৬) ও বিয়িং দ্য রিকার্ডোস (২০২১) চলচ্চিত্রে অভিনয়ের জন্য আরও চারটি একাডেমি পুরস্কারের মনোনয়ন লাভ করেন।
কিডম্যানের টেলিভিশনের কাজের মধ্যে উল্লেখযোগ্য হল হেমিংওয়ে অ্যান্ড গেলহর্ন (২০১২), বিগ লিটল লাইস (২০১৭-২০১৯), টপ অব দ্য লেক: চায়না গার্ল (২০১৭), দি আনডুয়িং (২০২০) ও নাইন পারফেক্ট স্ট্রেঞ্জার্স (২০২১)। বিগ লিটল লাইস-এর জন্য তিনি দুটি প্রাইমটাইম এমি পুরস্কার অর্জন করেন, তন্মধ্যে একটি অভিনয়ের জন্য সেরা প্রধান অভিনেত্রী বিভাগে এবং অপরটি নির্বাহী প্রযোজক হিসেবে সেরা সীমিত বা সংকলিত ধারাবাহিক বিভাগে।
হাওয়াইয়ে জন্মগ্রহণ এবং যুক্তরাষ্ট্রে বসবাসের ফলে তার অস্ট্রেলীয় ও মার্কিন দ্বৈত নাগরিকত্ব রয়েছে। কিডম্যান ১৯৯৪ সাল থেকে ইউনিসেফ এবং ২০০৬ সাল থেকে ইউনিফেম-এর শুভেচ্ছা দূত হিসেবে দায়িত্ব পালন করছেন। ২০০৬ সালে তিনি অর্ডার অব অস্ট্রেলিয়ার কম্প্যানিয়ন খেতাবে ভূষিত হন। তিনি ১৯৯০ সালে অভিনেতা টম ক্রুজকে বিয়ে করেন ও ২০০১ সালে তাদের বিবাহবিচ্ছেদ ঘটে। ২০০৬ সালে তিনি কান্ট্রি সঙ্গীতশিল্পী কিথ আরবানকে বিয়ে করেন। ২০১০ সালে তিনি ব্লুজম ফিল্মস নামে একটি প্রযোজনা সংস্থা প্রতিষ্ঠা করেন। ২০০৪ ও ২০১৮ সালে টাইম তাকে বিশ্বের ১০০ শীর্ষ প্রভাবশালী ব্যক্তি তালিকায় অন্তর্ভুক্ত করে এবং ২০২০ সালে দ্য নিউ ইয়র্ক টাইমস একবিংশ শতাব্দীর অন্যতম সেরা অভিনয়শিল্পী হিসেবে তার নাম অন্তর্ভুক্ত করে।
প্রাথমিক জীবন
নিকোল ১৯৬৭ সালের ২০ জুন হাওয়াইয়ের হনুলুলুতে জন্মগ্রহণ করেন। তার বাবা অ্যান্টনি কিডম্যান (১৯৩৮-২০১৪) ছিলেন একজন প্রাণরসায়নবিদ ও মনোবিদ ও লেখক। তার মা জ্যানেল অ্যান একজন নার্সিং প্রশিক্ষক। কিডম্যানের পূর্বপুরুষগণ স্কটিশ, আইরিশ ও ইংরেজ বংশোদ্ভূত।
১৯৮৩-১৯৯৪: কর্মজীবনের প্রারম্ভ
১৯৯১ সালে তিনি তার সহপাঠী ও বন্ধু নাওমি ওয়াটস ও ট্যান্ডি নিউটনদের সাথে অস্ট্রেলীয় স্বাধীন চলচ্চিত্র ফ্লার্টিং-এ অভিনয় করেন। কিডম্যান ও ওয়াটস এই ছবিতে দুজন স্কুল ছাত্রী চরিত্রে অভিনয় করেন, ছবিটি শ্রেষ্ঠ চলচ্চিত্র বিভাগে অস্ট্রেলিয়ান ফিল্ম ইনস্টিটিউট পুরস্কার লাভ করে। একই বছর বিলি বাথগেট চলচ্চিত্রে তার অভিনয়ের জন্য তিনি প্রথমবারের মত সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। পরের বছর টম ক্রুজের বিপরীতে রন হাওয়ার্ড পরিচালিত আইরিশ মহাকাব্যিক চলচ্চিত্র ফার অ্যান্ড অ্যাওয়ে (১৯৯২) এ অভিনয় করেন। ছবিটিতে তার অভিনয় প্রশংসিত হয় এবং ছবিটি ব্যবসাসফল হয়। ১৯৯৩ সালে তিনি আলেক বল্ডউইনের বিপরীতে ম্যালিস ও মাইকেল কিটনের বিপরীতে মাই লাইফ চলচ্চিত্রে অভিনয় করেন।
১৯৯৫-২০০৪: বিশ্বব্যাপী পরিচিতি
thumb|২০০১ সালে কান চলচ্চিত্র উৎসবে [[মুলাঁ রুজ! চলচ্চিত্রের প্রচারণায় কিডম্যান।|270x270পিক্সেল]]১৯৯৫ সালে কিডম্যান এখন পর্যন্ত (২০১৭ সাল) তার অভিনীত সর্বোচ্চ আয়ের চলচ্চিত্র ব্যাটম্যান ফরেভার-এ ডঃ চেজ মেরিডিয়ান চরিত্রে অভিনয় করেন। এই সুপারহিরো চলচ্চিত্রে তার বিপরীতে নাম চরিত্রে অভিনয় করেন ভাল কিলমার। একই বছর কিডম্যান গুস ভ্যান স্যান্ট পরিচালিত টু ডাই ফর চলচ্চিত্রে সুজান স্টোন মারেত্তো চরিত্রে তার অভিনয় প্রশংসিত হয় এবং তিনি তার প্রথম গোল্ডেন গ্লোব পুরস্কার লাভ করেন। পরের বছর তিনি দ্য পোট্রেট অব আ লেডি উপন্যাস অবলম্বনে নির্মিত একই নামের চলচ্চিত্রে বারবারা হার্শি, জন মালকোভিচ ও ম্যারি-লুইস পার্কারদের সাথে অভিনয় করেন। ১৯৯৭ সালে জর্জ ক্লুনির বিপরীতে অ্যাকশন-থ্রিলার দ্য পিসমেকার চলচ্চিত্রে হোয়াইট হাউজের নিউক্লিয়ার এক্সপার্ট ডঃ জুলিয়া কেলি চরিত্রে অভিনয় করেন।  পরের বছর সান্ডা বুলকের সাথে ফ্যান্টাসিধর্মী প্র্যাকটিক্যাল ম্যাজিক চলচ্চিত্রে আধুনিক ডাইনী চরিত্রে অভিনয় করেন। একই বছর তিনি ডেভিড হেয়ার নির্দেশিত দ্য ব্লু রুম মঞ্চ নাটকে অভিনয় করেন। নাটকটি লন্ডনে প্রদর্শিত হয়।
১৯৯৯ সালে কিডম্যান তার স্বামী টম ক্রুজের সাথে স্ট্যানলি কুব্রিক পরিচালিত শেষ চলচ্চিত্র আইজ ওয়াইড শাট-এ বিবাহিত দম্পতি চরিত্রে অভিনয় করেন। চলচ্চিত্রটি অত্যধিক যৌনতার কারণে সেন্সর বিতর্কে পড়ে। তবে চলচ্চিত্রটি মুক্তির কিছুদিন পূর্বে কুব্রিক মারা গেলে তা সকলের মনোযোগ কাড়ে। টম ক্রুজের সাথে বিবাহবিচ্ছেদের পর কিডম্যান ব্রিটিশ-মার্কিন নাট্যধর্মী চলচ্চিত্র বার্থডে গার্ল চলচ্চিত্রে অভিনয় করেন। ২০০১ সালে ইউয়ান মাকগ্রেগারের বিপরীতে ব্যাজ লুরমান পরিচালিত সঙ্গীতধর্মী চলচ্চিত্র মুলাঁ রুজ!-এ অভিনয় করেন। তার অভিনয় ইতিবাচক সমালোচনা অর্জন করেন এবং তার দ্বিতীয় সেরা অভিনেত্রী বিভাগে গোল্ডেন গ্লোব পুরস্কার লাভ করেন এবং আরো কয়েকটি পুরস্কার ও মনোনয়ন লাভ করেন। এছাড়া তিনি এই চরিত্রে অভিনয়ের জন্য প্রথমবারের মত শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। থাম্ব|২০১৩ সালে কান চলচ্চিত্র উৎসবে নিকোল কিডম্যান।|296x296পিক্সেল২০০২ সালে তিনি স্টিভেন ডাল্ড্রি পরিচালিত দ্য আওয়ার্স চলচ্চিত্রে ভার্জিনিয়া উলফ চরিত্রে অভিনয় করেন। এতে আরো অভিনয় করেন মেরিল স্ট্রিপ ও জুলিঅ্যান মুর। ছবিটিতে তার অভিনয় প্রশংসিত হয় এবং তিনি বেশ কয়েকটি সমালোচনা পুরস্কার লাভ করেন। তিনি তার প্রথম বাফটা পুরস্কার, তৃতীয় গোল্ডেন গ্লোব পুরস্কার এবং প্রথম শ্রেষ্ঠ অভিনেত্রীর জন্য একাডেমি পুরস্কার লাভ করেন। তিনি প্রথম অস্ট্রেলীয় অভিনেত্রী হিসেবে একাডেমি পুরস্কার লাভ করেন।
অস্কার বিজয়ের পর নিকোল ২০০৩ সালে তিনটি ভিন্নধর্মী চলচ্চিত্রে অভিনয় করেন। তিনি প্রথমে ডেনিশ পরিচালক লার্স ফন ত্রিয়ের পরিচালিত ডগভিলা, পরে ফিলিপ রথ-এর উপন্যাস অবলম্বনে রবার্ট বেন্টন পরিচালিত দ্য হিউম্যান স্টেইন, এবং অ্যান্থনি মিঙ্গেলা পরিচালিত কোল্ড মাউন্টেন চলচ্চিত্রে অভিনয় করেন। কোল্ড মাউন্টেন চলচ্চিত্রে তার অভিনয় প্রশংসিত হয় এবং তিনি তার ৬ষ্ঠ বারের মত সেরা অভিনেত্রী হিসেবে গোল্ডেন গ্লোব পুরস্কারের মনোনয়ন লাভ করেন।
২০১০-২০১৫: স্বাধীন ও জীবনীমূলক চলচ্চিত্র
২০১১ সালের জুনে পিট ডেক্সটারের উপন্যাস অবলম্বনে লি ড্যানিয়েলসের দ্য পেপারবয় ছবিতে তাকে অভিনেত্রী হিসেবে নেওয়া হয়। ২০১১ সালের ১লা আগস্ট থেকে থ্রিলারধর্মী এই ছবিটির চিত্রধারণ শুরু হয়। ছবিটি ২০১২ সালে মুক্তি পায়। ছবিটি কান চলচ্চিত্র উৎসবে প্রতিযোগিতা বিভাগে অংশগ্রহণ করে এবং কিডম্যানের অভিনয় সমালোচকদের দৃষ্টি আকর্ষণ করে। কিডম্যান শ্রেষ্ঠ পার্শ্ব অভিনেত্রী বিভাগে স্ক্রিন অ্যাক্টরস গিল্ড ও স্যাটার্ন পুরস্কারের পাশাপাশি তার দ্বিতীয় গোল্ডেন গ্লোব পুরস্কারের মনোনয়ন লাভ করেন। ২০১২ সালে অডিবল.কম থেকে কিডম্যানের কণ্ঠে ভার্জিনিয়া উলফের টু দ্য লাইটহাউজ বইয়ের অডিওবুক প্রকাশিত হয়। ২০১৩ সালে তিনি পার্ক চ্যান-উকের স্টকার ছবিতে অভিনয় করে ইতিবাচক সমালোচনা লাভ করেন এবং শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কারের মনোনয়ন লাভ করেন। এই বছর এপ্রিলে তিনি কান চলচ্চিত্র উৎসবের প্রধান প্রতিযোগিতার জুরি হিসেবে নির্বাচিত হন।
২০১৬-বর্তমান: পুনরুত্থান
thumb|২০১৭ সালে কান চলচ্চিত্র উৎসবে কিডম্যান।|296x296পিক্সেল ২০১৬ সালে লায়ন চলচ্চিত্রে তিনি পরিবার থেকে বিচ্ছিন্ন হয়ে যাওয়া এক ভারতীয় কিশোর সারু ব্রায়ার্লির দত্তক নেওয়া মাতা সু ব্রায়ার্লি চরিত্রে অভিনয় করেন। তিনি মনে করেন এই চরিত্রটি তার নিজের সাথে সম্পৃক্ত, কারণ তারও দত্তক নেওয়া সন্তান রয়েছে। ছবিতে তার অভিনয় ব্যাপকভাবে প্রশংসিত হয় এবং তিনি শ্রেষ্ঠ পার্শ্ব অভিনেত্রীর জন্য একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন, এটি তার চতুর্থ অস্কার এবং একাদশ গোল্ডেন গ্লোবের মনোনয়ন।। শিকাগো সান-টাইমস-এর রিচার্ড রোপার লিখেন, "সারুর দত্তক মা চরিত্রে কিডম্যানের অভিনয় শক্তিশালী ও মর্মস্পর্শী, তিনি তার সর্বত্র দিয়ে তার পুত্রকে ভালোবাসেন, কিন্তু তার [সত্যিকার পরিবারের] অনুসন্ধানের বিষয়টিও বুঝতে পারেন। গত দশকে তার যে কোন কাজের চেয়ে এটি ভালো হয়েছে।"
২০১৭ সালে কিডম্যান বিগ লিটল লাইজ দিয়ে টেলিভিশনে ফিরে আসেন। লায়ান মরিয়ার্টির উপন্যাস অবলম্বনে নির্মিত নাট্যধর্মী ধারাবাহিকটি এইচবিও চ্যানেলে প্রচারিত হয়। সহশিল্পী রিজ উইদারস্পুন ও পরিচালক জঁ-মার্ক ভালের সাথে তিনি এই ধারাবাহিকটির একজন প্রযোজক। এতে তিনি একজন প্রাক্তন আইনজীবী ও বর্তমানে গৃহিণী সেলেস্ট রাইট চরিত্রে অভিনয় করেন, যিনি তার স্বামীর অত্যাচারী স্বভাব লুকিয়ে রাখেন। তার স্বামী চরিত্রে অভিনয় করেন আলেকজান্ডার স্কার্সগার্ড। কিডম্যান এই চরিত্রে অভিনয় করে প্রশংসিত হন। দ্য হাফিংটন পোস্ট-এর ম্যাথিউ জ্যাকবস লিখেন, "তিনি তার কর্মজীবনের অন্যতম সেরা কাজ করেছেন"; দ্য ওয়াশিংটন পোস্ট-এর অ্যান হরনাডে লিখেন, "কিডম্যান সেরা অভিনেত্রীদের রাজ্যের একজন।" এই কাজের জন্য তিনি শ্রেষ্ঠ অভিনেত্রী ও শ্রেষ্ঠ প্রযোজক হিসেবে দুটি প্রাইমটাইম এমি পুরস্কার অর্জন করেন এবং শ্রেষ্ঠ অভিনেত্রী বিভাগে একটি গোল্ডেন গ্লোব, ক্রিটিকস চয়েস, ও স্ক্রিন অ্যাক্টরস গিল্ড পুরস্কার অর্জন করেন।
মানসী শ্রীবাস্তব
অভিনয় জীবন
শ্রীবাস্তব ২০১২ সালে ধারাবাহিকে অভিনয়ের মাধ্যমে তাঁর অভিনয় জীবন শুরু করেন।২০১২ সালে তিনি প্লাসের অর্জুন ধারাবাহিকে পায়েল বর্মা চরিত্রে অভিনয়ে করেন।
২০১৩ সালে তিনি জি টিভির রব সে সোহানা ইসক এবং দো দিল বাঁধে এক দোরি সে ধারাবাহিকে হীর সিংহ এবিং শিবানী রানা চরিত্রে অভিনয় করেন। এছাড়াও তিনি জি টিভিতে নীলি ছত্রি ওয়ালে ধারাবাহকে এবং সোনি সাব চ্যানেলে পিটারসন হিল ধারাবাহিকে অভিনয় করেন।
এরপর শ্রীবাস্তব এন্ড টিভির ডার সবকো লাগতা হে ধারাবাহিকে অভিনয় করেন। কালার্স টিভিতে শশুরাল সিমার কা ধারাবাহিকে প্রেরণা চরিত্রে অভিনয় করেন।
দীনেশ সরঙ্গি
দীনেশ সরঙ্গি ঝাড়খণ্ডের একজন ভারতীয় রাজনীতিবিদ। তিনি ভারতীয় জনতা পার্টির সদস্য ছিলেন। সরঙ্গি পূর্ব সিংভূম জেলার বহড়াগোড়া আসন থেকে ঝাড়খণ্ড বিধানসভার সদস্য ছিলেন। সরঙ্গি ২০০০ থেকে ২০০৫ সাল পর্যন্ত রাজ্যের স্বাস্থ্যমন্ত্রী ছিলেন।
ইউসুফগঞ্জ মসজিদ
ইউসুফগঞ্জ মসজিদ বাংলাদেশের সোনারগাঁয় অবস্থিত একটি ইসলাম ধর্মীয় প্রাচীন স্থাপত্য। সুলতানি আমলে বাংলায় নির্মিত এই মসজিদটি নারায়ণগঞ্জ জেলার সোনারগাঁর মোগড়াপাড়া ইউনিয়নের ইউসুফগঞ্জ গ্রামে অবস্থিত।
ইতিহাস
বেশ কয়েকবার পুনর্নির্মাণ করায় মসজিদটির মূল স্থাপত্য-বৈশিষ্ট্য অনেকখানি অপসৃত হলেও পরিদৃশ্যমান সুলতানি স্থাপত্যের কিছু কিছু নিদর্শন থেকে এটিকে পনেরো শতকে নির্মিত বলে ধারণা করা হয়।।
বিবরণ
মসজিদটি ইটের তৈরি, যার বাইরের দিকের পরিমাপ ৯ মিটার এবং ভেতরের দিকের পরিমাপ ৫.৫ মিটার। মসজিদের পূর্বদিকে তিনটি প্রবেশপথ যার মধ্যবর্তীটি অপেক্ষাকৃত বৃহদাকৃতির (১.২ মিটার) এবং পার্শ্ববর্তী প্রবেশপথদ্বয় অপেক্ষাকৃত ছোট (৮৬ সেন্টিমিটার); তবে উত্তর ও দক্ষিণ দিকের মূল প্রবেশপথ দুটিকে বর্তমানে জানালায় রূপান্তর করা হয়েছে।।
পোয়া মাছ
অর্থনৈতিক গুরুত্ব
খাদ্য হিসেবে এই মাছ খুবই সুস্বাদু। এর দেহে প্রায় ১৮ শতাং প্রোটিন বিদ্যামান। বাংলাদেশে এক কৃষকের জালে ১২৫ কেজি ওজনের পোয়া ধরা যা ১ লাখ ২০ হাজার টাকায় বিক্রি হয়।
পোয়া মাছের পুষ্টিগুণ
এ মাছ উচ্চ-প্রোটিন সমৃদ্ধ। পোয়া মাছে ওমেগা থ্রি ফ্যাটি এসিড, ভিটামিন এ এবং ভিটামিন ডি থাকে। যা একাধিক জটিল রোগ থেকে মানব শরীরকে রক্ষা করে।শিশু-কিশোরদের মানসিক ও শারীরিক গঠনে এ মাছ দারুণ কাজ করে। পোয়া মাছের ওমেগা-৩ নামক ফ্যাটি এসিড হৃদযন্ত্রের জন্য উপকারী। কোলেস্টরলের মাত্রা নিয়ন্ত্রণ করে এ মাছ। তাই হৃদরোগে আক্রান্ত ও ডায়াবেটিস রোগীদের জন্য এ মাছ খুবই উপকারী। নিউরোলজিস্টদের মতে শরীরে ওমেগা থ্রি ফ্যাটি এসিডের মাত্রা বাড়তে থাকলে ব্রেনের বিশেষ কিছু অংশের ক্ষমতা এতটাই বৃদ্ধি পায় যে ডিমেনশিয়া বা এলঝাইমারের মতো রোগে আক্রান্ত হওয়ার আশঙ্কা হ্রাস পায়।
পোয়া মাছে প্রচুর পরিমাণে ওমেগা থ্রি ফ্যাটি এসিড থাকায় রেটিনার কর্মক্ষমতা বৃদ্ধি করে। আর্থাইটিসে আমাদের অস্থিসন্ধিগুলো ব্যথাসহ ফুলে যায়। নিয়মিত এ মাছ খেলে আর্থাইটিসের উপসর্গ কমে আসে। পোয়া বা সামুদ্রিক মাছের আমিষ সহজে পরিপাকযোগ্য। এছাড়া দেহের বৃদ্ধি ও ক্ষয়রোধে সাহায্য করে। এটি ভিটামিন বি-এর উৎকৃষ্ট উৎস। তাছাড়া সামুদ্রিক মাছের আমিষ ও তেল দেহের ওজন নিয়ন্ত্রণ করতে সাহায্য করে।
শ্রেণীতাত্ত্বিক অবস্থান
Phylum: Chordata
Class: Osteichthyes
Order: Perciformes
Family: Sciaenidae
Genus: Pama
Species : P. pama
ভালেরিপিয়েরিস বৃত্ত
ভালেরিপিয়েরিস বৃত্ত  হলো বিশ্ব মানচিত্রে দক্ষিণ চীন সাগর-কেন্দ্রিক একটি বৃত্তাকার অঞ্চল যেটির ব্যাসার্ধ প্রায়  এবং এই অঞ্চলটিতে বিশ্বের অর্ধেকেরও বেশি লোক বাস করে। এটির নামকরণ করা হয়েছে টেক্সাসের একজন দ্বিভাষী শিক্ষক কেন মায়ার্সের রেডিট ব্যবহারকারী নামানুসারে, যিনি ২০১৩ সালে প্রথম এই ঘটনাটির প্রতি মনোযোগ আকর্ষণ করেন। পরে মানচিত্রটি একটি মিমে পরিণত হয় এবং গণমাধ্যমে অসংখ্য রূপে দেখা যায়।
২০১৫ সালে বৃত্তটি ড্যানি কুয়াহ কর্তৃক পরীক্ষিত হয়, যিনি দাবিটি যাচাই করেন তবে তিনি জাপানের বেশিরভাগ অংশকে বাদ দিতে বৃত্তটিকে সামান্য সরান এবং আরও সুনির্দিষ্ট গণনা করেন ও মানচিত্র অভিক্ষেপের পরিবর্তে একটি বৈশ্বিক মডেল ব্যবহার করেন। তিনি হিসাব করেন যে, ২০১৫ সালের হিসাবে বিশ্বের জনসংখ্যার অর্ধেক মিয়ানমারের মং খেট শহরের ব্যাসার্ধের ভিতরে বসবাস করেন।
বৃত্তের সবচেয়ে সাধারণ দৃশ্যে উইঙ্কেল ত্রি-অভিক্ষেপ ব্যবহার করা হয়েছে। যেটি মূলত মায়ার্স ব্যবহার করেছিলেন এবং io9 ও টেক ইন এশিয়া-এ প্রকাশিত হয়।
ক্লিও আইস কুইন
ক্লেমেন্টিনা মুলেঙ্গা (জন্ম ১৪ জুন ১৯৮৯), পেশাগতভাবে ক্লিও বা ক্লিও আইস কুইন নামে পরিচিত একজন জাম্বিয়াতে জন্মগ্রহনকারী হিপ হপ রেকর্ডিং শিল্পী এবং টেলিভিশন ও রেডিও উপস্থাপক। তিনি ম্যাক্সিমাম ডিভা ওমেন কনডমের ব্র্যান্ড অ্যাম্বাসেডর ছিলেন। তিনি ২০১৩ সালে বিগ ব্রাদার আফ্রিকা (দ্য চেজ) -এ তার ভূমিকার জন্য সর্বাধিক পরিচিত।
আবু পর্বত
আবু পর্বত (Mount Abu) ভারতের রাজস্থান রাজ্যের সিরোহি জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০১১ সালের আদম শুমারি অনুসারে আবু পর্বত শহরের জনসংখ্যা হল ২২,৯৪৩জন। এর মধ্যে পুরুষ ৫৪.৭% এবং নারী ৪৫.৩%।
এখানে সাক্ষরতার হার ৮১.১৫%। পুরুষদের মধ্যে সাক্ষরতার হার ৯০.১২% এবং নারীদের মধ্যে এই হার ৭০.২৩%। সারা ভারতের সাক্ষরতার হার ৭৪.০৪%, তার চাইতে আবু পর্বত এর সাক্ষরতার হার বেশি।
এই শহরের জনসংখ্যার ১২.৩৪% হল ৬ বছর বা তার কম বয়সী।
শতবার্ষিকী টেস্ট
শতবার্ষিকী টেস্ট ইংল্যান্ড ও অস্ট্রেলিয়ার মধ্যকার ভিন্ন দুইটি টেস্ট খেলাকে ঘিরে অনুষ্ঠিত হয়েছে। প্রথম খেলাটি ১৯৭৭ ও দ্বিতীয় খেলাটি ১৯৮০ সালে অনুষ্ঠিত হয়। ১৮৭৭ সালে অস্ট্রেলিয়া ও ১৮৮০ সালে ইংল্যান্ডে অনুষ্ঠিত প্রথম টেস্ট খেলার ১০০ বছর পূর্তি উপলক্ষ্যে স্মরণীয় করে রাখতে আয়োজন করা হয়। তবে, কোন খেলাই অ্যাশেজ সিরিজের অংশ ছিল না।
মার্চ, ১৯৭৭ সালে প্রথম শতবার্ষিকী টেস্ট খেলা অনুষ্ঠিত হয়। এ খেলাটি ১৮৭৭ সালে প্রথম টেস্ট খেলাকে স্মরণ করে অনুষ্ঠিত হয়। উভয় খেলাই অস্ট্রেলিয়ার মেলবোর্নের মেলবোর্ন ক্রিকেট গ্রাউন্ডে অনুষ্ঠিত হয়েছিল। স্মর্তব্য যে, উভয় খেলাতেই অস্ট্রেলিয়া দল ৪৫ রানের একই ব্যবধানে জয়লাভ করেছিল।
দ্বিতীয় শতবার্ষিকী টেস্ট খেলাটি লন্ডনের লর্ডসে ১৯৮০ সালে অনুষ্ঠিত হয়। ১৮৮০ সালে ইংল্যান্ডের ওভালে প্রথম টেস্ট খেলাকে স্মরণপূর্বক আয়োজন করা হয়েছিল। ১৮৮০ সালের ঐ টেস্টটি ইংল্যান্ড-অস্ট্রেলিয়ার মধ্যকার প্রথম তিনটি খেলার পর ক্রিকেটের ইতিহাসের চতুর্থ টেস্ট ছিল। কিন্তু, প্রথম দুইদিন বৃষ্টির কারণে আয়োজন করা সম্ভব হয়নি ও ড্রয়ে পরিণত হয়। জন আর্লট তার সর্বশেষ টেস্টে ধারাভাষ্য দেন।
১ম টেস্ট ক্রিকেট খেলা, মার্চ, ১৮৭৭
১৮৭৭ সালের খেলাটি অসীম সময়ের টেস্ট ছিল। ১৫ থেকে ১৯ মার্চ, ১৮৭৭ তারিখ পর্যন্ত এমসিজিতে অনুষ্ঠিত হয়। তন্মধ্যে, ১৮ মার্চ তারিখ বিশ্রামবার ছিল। ৪-বল নিয়ে গড়া ওভারে অস্ট্রেলিয়া দল প্রথম ইনিংসে ২৪৫ রান তুলে। চার্লস ব্যানারম্যান ১৬৫ রানের ইনিংস খেলেন ও ইতিহাসের প্রথম সেঞ্চুরি করার গৌরব অর্জন করেন। রিটায়ার্ড হার্ট হবার পূর্বে সংগৃহীত এ রানটি দলের সংগ্রহের ৬৭% ছিল যা অদ্যাবধি টেস্ট রেকর্ড হিসেবে অক্ষত রয়েছে। জেমস লিলিহোয়াইটের নেতৃত্বাধীন ইংরেজ দল এর জবাবে ১৯৬ রান তুলতে সমর্থ হয়। বিলি মিডউইন্টার ৫/৭৮ পেয়েছিলেন। এ পরিসংখ্যানটি টেস্টের কোন ইনিংসে প্রথম পাঁচ-উইকেট লাভের ঘটনা ছিল। দ্বিতীয় ইনিংসে অস্ট্রেলিয়া দল ১০৪ রান তুলে। আলফ্রেড শ ৫/৩৮ বোলিং পরিসংখ্যান গড়েন। ১৫৩ রানের জয়ের লক্ষ্যমাত্রায় ইংল্যান্ড দল ১০৮ রানে গুটিয়ে যায়। টম কেন্ডল ৭/৫৫ পান।
শতবার্ষিকী টেস্ট, ১৯৭৭, মেলবোর্ন ক্রিকেট গ্রাউন্ড
১২ থেকে ১৭ মার্চ, ১৯৭৭ তারিখে শতবার্ষিকী টেস্ট খেলাটি অনুষ্ঠিত হয়েছিল। ১৫ মার্চ বিশ্রামবার রাখা হয়। অস্ট্রেলিয়ায় অনুষ্ঠিত টেস্ট খেলাগুলো ৮ বলে গড়া ওভারের ছিল। এ খেলাটি সামগ্রিকভাবে ৮০০তম টেস্ট এবং উভয় দেশের মধ্যে ২২৫তম টেস্ট ছিল।
শতবার্ষিকী টেস্ট, ১৯৮০, লর্ডস
২৮ আগস্ট থেকে ২ সেপ্টেম্বর, ১৯৮০ তারিখে লর্ডসে শতবার্ষিকী টেস্ট খেলাটি অনুষ্ঠিত হয়েছিল। ৩১ আগস্ট বিশ্রামবার রাখা হয়। এ খেলাটি সামগ্রিকভাবে ৮৮৫তম টেস্ট এবং উভয় দেশের মধ্যে ২৪০তম টেস্ট ছিল।
মোহাম্মদ ওমর এজাজ রহমান
পড়ালেখা
তিনি মাধ্যমিক ও উচ্চমাধ্যমিক স্কুল শেষ করেন সেন্ট যোসেফ উচ্চ মাধ্যমিক বিদ্যালয়  (১৯৬৬-১৯৭৩) এবং নটর ডেম কলেজ (১৯৭৪-১৯৭৫)। ১৯৭৫ সালে তিনি হার্ভার্ড কলেজে সম্পূর্ণ বৃত্তি পেয়েছিলেন এবং ১৯৭৯ এ.বি. বায়োকেমিক্যাল স্নাতক ডিগ্রি অর্জন করেন।১৯৮৩ সালে হার্ভার্ড বিশ্ববিদ্যালয় থেকে  নর্থ-ওয়েস্টার্ন ইউনিভার্সিটি ফিনবার্গ স্কুল অফ মেডিসিন থেকে এম ডি ডিগ্রি অর্জন করেন। হার্ভার্ড বিশ্ববিদ্যালয়ে ফিরে যান এবং পরবর্তীকালে ১৯৮৭ সালে স্বাস্থ্য নীতি ও ব্যবস্থাপনায় এম.পি.এইচ ডিগ্রি অর্জন করেন এবং ডি.এস.সি. ১৯৯০ সালে এপিডেমিওলজিতে ডিগ্রি অর্জন করেন। রহমান হার্ভার্ড মেডিকেল স্কুলে সাইকিয়াট্রিতে প্রশিক্ষণ নেন এবং তিনি মার্কিন যুক্তরাষ্ট্রের বোর্ড সার্টিফাইড মনোরোগ বিশেষজ্ঞ ছিলেন।.
কর্মজীবন
ডি.এস.সি শেষ করার পরে। ১৯৯০ সালে হার্ভার্ড বিশ্ববিদ্যালয় থেকে এপিডেমিওলজিতে ডিগ্রি অর্জন করেন। রহমান ক্যালিফোর্নিয়ার সান্তা মনিকার আরএএনডি কর্পোরেশনে বিহেভিওরাল সায়েন্টিস্ট হিসাবে পাঁচ বছর (১৯৯০-১৯৯৫) কাজ করেছেন। ১৯৯৬সালের জানুয়ারিতে তিনি হার্ভার্ড টি.এইচ চ্যান স্কুল অফ পাবলিক হেলথ এর গ্লোবাল হেলথ অ্যান্ড পপুলেশন বিভাগে এপিডেমিওলজি এবং ডেমোগ্রাফির সহকারী অধ্যাপক হিসাবে নিযুক্ত হন। পরবর্তীকালে তাকে জুলাই, ১৯৯৯ সালে এপিডেমিওলজি অ্যান্ড ডেমোগ্রাফির সহযোগী অধ্যাপক পদে পদোন্নতি দেওয়া হয় এবং ২০০৩ সালের জুলাই পর্যন্ত এই পদে থাকেন।
২০০৩ সালের আগস্টে, রহমান বাংলাদেশে ফিরে আসেন, ইন্ডিপেন্ডেন্ট ইউনিভার্সিটি বাংলাদেশ (আইইউবি) -এর এপিডেমিওলজি অ্যান্ড ডেমোগ্রাফির অধ্যাপক হিসেবে যোগ দেন। ২০০৬  সালের এপ্রিল মাসে ইন্ডিপেন্ডেন্ট ইউনিভার্সিটি, বাংলাদেশ উপাচার্য হিসাবে নিযুক্ত হন এবং পরবর্তীতে ২০১০ সালের এপ্রিলে দ্বিতীয় মেয়াদে পুনরায় নিয়োগ পান।উপাচার্য হিসাবে তার দ্বিতীয় মেয়াদে দায়িত্ব পালনকালে রহমানকে নিয়োগ দেওয়া হয়েছিল জানুয়ারী মাসে বাংলাদেশের রাষ্ট্রপতি জিল্লুর রহমান কর্তৃক ইন্ডিপেন্ডেন্ট ইউনিভার্সিটি, বাংলাদেশ উপাচার্য হিসাবে । ২০১৬ সালের জানুয়ারিতে তিনি আরও চার বছরের মেয়াদে উপাচার্য হিসাবে পুনরায় নিয়োগ পান। ।
গবেষণা
তািনা কয়েকটি বইয়ের লেখক, উন্নয়নশীল বিশ্বে স্বাস্থ্য ও জনসংখ্যা, আন্তর্জাতিক অভিবাসন এবং উচ্চ শিক্ষানীতি সম্পর্কিত একাধিক নিবন্ধ রয়েছে। তিনি মার্কিন যুক্তরাষ্ট্রের জাতীয় স্বাস্থ্য ইনস্টিটিউটস, মার্কিন যুক্তরাষ্ট্রের জাতীয় স্বাস্থ্য গবেষণা ইনস্টিটিউট, ডাব্লিওএইচও এবং বেশ কয়েকটি মার্কিন যুক্তরাষ্ট্রের সংস্থা থেকে অসংখ্য গবেষণার জন্য অনুদান পেয়েছেন। তিনি বিভিন্ন আন্তর্জাতিক সংস্থার পরামর্শক হিসাবেও কাজ করেছেন। তার বর্তমান গবেষণার আগ্রহগুলি হ'ল: দীর্ঘস্থায়ী রোগের জন্য নগর পল্লী ঝুঁকির কারণসমূহ, বিকাশকারী বিশ্বে মানসিক স্বাস্থ্য, প্রজনন স্বাস্থ্য, আন্তর্জাতিক পেশাদার অভিবাসন এবং উন্নয়নশীল দেশগুলিতে উচ্চশিক্ষা নীতি ও অনুশীলনের উপর বিশেষ মনোযোগ সহ স্বাস্থ্য নীতি।
মার্জার সিলি
মার্জার সিলি (জন্ম নভেম্বর 22, ? মেরিডা, ভেনেজুয়েলায়), এমজি নামেও পরিচিত, একজন ভেনেজুয়েলীয় গায়ক, গীতিকার এবং অভিনেত্রী। তার মা ভেনেজুয়েলীয় এবং তার বাবা ত্রিনিদাদীয়।
এমা মায়ার্স
এমা মায়ার্স (জন্ম: ২ এপ্রিল, ২০০২) একজন আমেরিকান অভিনেত্রী। তিনি ২০১০ সালে দ্য গ্লেডস-এ শিশু অভিনেত্রী হিসাবে তার কর্মজীবন শুরু করেন। ২০২২ সালে নেটফ্লিক্স ধারাবাহিক  ওয়েন্সডে-এ এনিড সিনক্লেয়ার চরিত্রে অভিনয় করে তিনি সাফল্য অর্জন করেন।
আমরবিয়া চিয়াপাস
আমরবিয়া চিয়াপাস হল টর্ট্রিসিডে পরিবারের মথের একটি প্রজাতি। এটি সমুদ্রপৃষ্ঠের ১,৭০০ থেকে ২,৩০০ মিটার উচ্চতায় মেক্সিকোতে চিয়াপাস, ওক্সাকা ও ভেরাক্রুজ রাজ্যে পাওয়া যায়।
মাল্টীয় জনগোষ্ঠী
মাল্টীয় জাতি (Maltin) মাল্টায় বসবাসরত একটি জাতিগত গোষ্ঠী যারা কথা বলে মাল্টীয় ভাষায়, যা একটি সেমিটিক ভাষা এবং মাল্টার ইতিহাসে এবং সংস্কৃতিতে একটি অবিচ্ছেদ্য সম্পর্ক আছে। মাল্টা, ভূমধ্যসাগরের একটি দ্বীপ রাষ্ট্র, একটি দ্বীপপুঞ্জ যেখানে গোজো এবং কমিনো দ্বীপগুলিও অন্তর্ভুক্ত রয়েছে; গোজোর মানুষ, গোজিটান ( Għawdxin  ) মাল্টিজদের একটি উপগোষ্ঠী হিসাবে বিবেচিত হয়।
বারমুডা ফুটবল অ্যাসোসিয়েশন
বারমুডা ফুটবল অ্যাসোসিয়েশন (Bermuda Football Association; এছাড়াও সংক্ষেপে বিএফএ নামে পরিচিত) হচ্ছে বারমুডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৮ সালে প্রতিষ্ঠিত হয়েছে। এটি প্রতিষ্ঠার ৩৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৯ বছর পর ১৯৬৭ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর যুক্তরাজ্যের ডেভনে অবস্থিত।
এই সংস্থাটি বারমুডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বার্মুডীয় প্রিমিয়ার বিভাগ, বার্মুডীয় এফএ কাপ এবং আইল্যান্ড ফুটবল লীগের মতো প্রতিযোগিতার সকল কার্যক্রম পরিচালনা করে। এছাড়াও এটি দ্বীপ ভিত্তিক সকল ক্রীড়া লীগের দায়িত্বে নিয়োজিত রয়েছে। বর্তমানে বারমুডা ফুটবল অ্যাসোসিয়েশনের সভাপতির দায়িত্ব পালন করছেন মার্ক ওয়েড এবং সাধারণ সম্পাদকের দায়িত্ব পালন করছেন ডেভিড সাবির।
অটোমেরিস স্টাইক্স
অটোমেরিস স্টাইক্স হল মথের প্রজাতি বিশেষ। এটি লেপিডোপ্টেরা বর্গের স্যাটারনিডাই পরিবারের সদস্য। ১৯৮২ সালে প্রজাতিটি প্রথম বর্ণিত হয়। বিজ্ঞানী ক্লদ লেমায়ার প্রজাতিটি সর্বপ্রথম বর্ণনা করেন।
এটি পেরু, ফ্রেঞ্চ গুয়ানা, ইকুয়েডর এবং বলিভিয়া সহ উত্তর দক্ষিণ আমেরিকার কাউন্টিতে পাওয়া যায়।
টকদই ভাত
টকদই ভাত, যাকে দই ভাতও বলা হয়, এটি ভারতে উদ্ভূত একটি খাদ্য পদ। ভারতীয় ইংরেজিতে (Curd বা দই) শব্দটি মিষ্টিবিহীন প্রোবায়োটিক দইকে বোঝায়। এটি দক্ষিণ ভারতীয় রাজ্য তামিলনাড়ু, কেরালা, কর্ণাটক, তেলেঙ্গানা এবং অন্ধ্র প্রদেশে সর্বাধিক জনপ্রিয়; এবং মহারাষ্ট্রেও জনপ্রিয়। মহারাষ্ট্র রাজ্যে এটি দহি ভাথ নামে পরিচিত। তামিলনাড়ু রাজ্যে একে থাইর সাদাম বলা হয়, কেরালায় একে তাইরে চোরে বলা হয় এবং তেলেঙ্গানা ও অন্ধ্র প্রদেশে একে পেরুগানাম/দাদ্দোজানাম বলা হয়। কর্ণাটকে একে মোসারান্না বলা হয়। পদটি ঐতিহ্যবাহী রন্ধনশৈলীর একটি প্রধান উপাদান, প্রায় প্রতিটি দক্ষিণ ভারতীয় খাবারের শেষে অপ্রস্তুত অবস্থায় উপস্থিত থাকে। প্রস্তুত অবস্থায় প্রায়ি আনুষ্ঠানিক অনুষ্ঠানের সময় পরিবেশন করা হয় এবং মন্দিরে ভক্তদের প্রসাদম (আশীর্বাদযুক্ত খাবার) হিসাবেও দেওয়া হয়।
প্রস্তুতি
বিকল্পভাবে, রান্না করা সাধারণ চাল (অধিকাংশ সময়ে বেঁচে যাওয়া ভাত) কিছু লবণ, দই ও (টক কম করার জন্য সামান্য দুধ) ভাজা মাষকলাই, সরিষা, কাঁচা মরিচ ও কাটা ধনে দিয়ে সাজিয়ে এটি প্রস্তুত করা যেতে পারে। এছাড়াও, বড় টুকরো করা কয়েকটি পেঁয়াজ যোগ করলে দই ভাত খুব দ্রুত গাঁজন হতে সাহায্য করবে।
কিছু অঞ্চলে, দই ভাত একটি অনন্য শৈলীতে পরিবেশন করা হয় যেখানে ভাপানো চাল হালকা দই, লবণ এবং তারপর সরিষা, বারসুঙ্গা, শুকনো মরিচ ও কালো ছোলা দিয়ে মেশানো হয়। সাজানো অঞ্চলভেদে ভিন্ন হয়। কাটা গাজর, ডালিম বীজ, কিশমিশ, সবুজ ও বেগুনি আঙ্গুর, ভাজা কাজু থেকে শুরু করে কাঁচা আম ও বুন্ডি পর্যন্ত ব্যবহার করা যেতে পারে। এটি হালকা গরম বা ঠান্ডা করে পরিবেশন করা যেতে পারে। অতিরিক্ত বিকল্পগুলির মধ্যে রয়েছে এক চিমটি গুঁড়ো এবং ভাজা হিং।
প্রস্তুতপ্রণালীর বৈচিত্র অগণিত ও প্রতিটি অঞ্চলের রন্ধনপ্রণালীকে প্রতিফলিত করে সমস্ত রাজ্যে বিদ্যমান রয়েছে। উদাহরণস্বরূপ, কর্ণাটকে, দই মরিচ (স্যান্ডিজ মেনাসু) সাধারণত ফোড়নের অংশ হিসাবে যোগ করা হয়। এটি নির্বিশেষে ভাত, দই, টেম্পারড উপাদান এবং তাজা উপকরণের মূল উপকরণগুলি সামঞ্জস্যপূর্ণ, তবে প্রতিটি ধাপে অন্তর্ভুক্ত বিভিন্ন উপাদানের সাথে তারতম্য রয়েছে।
থানোস
থানোস (বিকল্প বানান থ্যানোস) হল মার্ভেল কমিকস কর্তৃক প্রকাশিত আমেরিকান কমিক বই ধারাবাহিকের একটি খলনায়ক (সুপারভিলেন) চরিত্র। চরিত্রটির স্রষ্টা হলেন লেখক জিম স্টারলিন। দ্য ইনভিঞ্চিবল আয়রন ম্যান #৫৫ বইয়ের মাধ্যমে চরিত্রটি প্রথম সামনে আসে (প্রচ্ছদ ১৯৭৩)। থানোস হল মার্ভল ইউনিভার্সের সবচেয়ে শক্তিশালী খলনায়ক যিনি দি অ্যাভেঞ্জার, দ্য গার্ডিয়ান অব দ্য গ্যালাক্সি, দ্য ফ্যানটাস্টিক ফোর এবং দ্য এক্স ম্যানসহ অনেক নায়কের সাথে লড়েছেন।
মার্ভেল সিনেম্যাটিক ইউনিভার্সে থানোস চরিত্রে দি অ্যাভেঞ্জার্স (২০১২) চলচ্চিত্রে অভিনয় করেন ড্যামিয়ন পইটার এবং দ্য গার্ডিয়ান অব দ্য গ্যালাক্সি, অ্যাভেঞ্জার্স: এজ অব আলট্রন, অ্যাভেঞ্জার্স: ইনফিনিটি ওয়ার ও অ্যাভেঞ্জার্স: এন্ডগেম চলচ্চিত্রে জশ ব্রোলিন কণ্ঠ ও মোশন ক্যাপচারের মাধ্যমে চরিত্রটিতে অভিনয় করেন। এছাড়াও চরিত্রটি বিভিন্ন অ্যানিমেশন, ভিডিও গেম এবং কমিক বইয়ে দেখা গিয়েছে।
হামিদুল হক (মেজর জেনারেল)
হামিদুল হক (জন্ম ২৩ জুন ১৯৭০) বাংলাদেশ সেনাবাহিনীর একজন মেজর জেনারেল এবং প্রতিরক্ষা গোয়েন্দা মহাপরিদপ্তর এর বর্তমান মহাপরিচালক। ইতিপূর্বে, তিনি ১৭ পদাতিক ডিভিশনের জেনারেল কমান্ডিং অফিসার ও সিলেট এরিয়া কমান্ডার হিসেবে দায়িত্বরত ছিলেন।
জীবনের প্রথমার্ধ
হামিদুল হকের জন্ম ১৯৭০ সালের ২৩ জুন তৎকালীন পূর্ব পাকিস্তানের, কক্সবাজার জেলার, ঈদগাঁও উপজেলার, জালালাবাদ ইউনিয়নের পালাকাটা গ্রামে জন্ম গ্রহণ করেন। তিনি ঈদগাহ মডেল হাই স্কুল থেকে এস এস সি ও চট্টগ্রাম কলেজ থেকে এইস এস সি সম্পন্ন করেন। তিনি ১৯৮৮ সালে বাংলাদেশ মিলিটারি একাডেমিতে ভর্তি হন এবং জুন ১৯৯০ সালে কমিশন লাভ করেন।
কর্মজীবন
পদ্মা সেতুর নিরাপত্তার দায়িত্বে থাকা ৯৯ কম্পোজিট ব্রিগেডের নেতৃত্ব দিয়েছেন হামিদুল হক। তিনি সিয়েরা লিওন এবং দক্ষিণ সুদানে জাতিসংঘ শান্তিরক্ষা বাহিনীতে কাজ করেছেন।
হক পার্বত্য চট্টগ্রামে বাংলাদেশ সেনাবাহিনীর ২০৩ তম পদাতিক ব্রিগেড এবং খাগড়াছড়ি অঞ্চলের কমান্ডার ছিলেন। তিনি খাগড়াছড়ি জেলার বাসিন্দাদের সাথে দেখা করে ২৫ ডিসেম্বর ২০১৮ সালে যেকোনও অবৈধ অস্ত্র সমর্পণ করার জন্য তাদের আহ্বান জানিয়েছিলেন তিনি ন্যাশনাল ডিফেন্স কলেজের কলেজ সেক্রেটারি এবং কলেজের গভর্নিং বডির সদস্য হিসেবেও দায়িত্ব পালন করেছেন। ২৬ অক্টোবর, ২০২২ তারিখে তিনি প্রতিরক্ষা গোয়েন্দা মহাপরিদপ্তর এর মহাপরিচালক হিসেবে দায়িত্ব গ্রহণ করেন।
ব্যক্তিগত জীবন
হামিদুল হক বিয়ে করেছেন নুসরাত জাহান মুক্তাকে। দম্পতির তিন ছেলে রয়েছে।
নীরদ মজুমদার
নীরদ মজুমদার  (১১ মে, ১৯১৭ - ২৬ সেপ্টেম্বর, ১৯৮২ ) ছিলেন ভারতীয় বাঙালি চিত্রশিল্পী। বিশ শতকের প্রথম দিকে ভারতীয় আধুনিকতাবাদী নবীন প্রজন্মের ও কলকাতা গ্রুপের অন্যতম চিত্রশিল্পী ছিলেন তিনি। ইউরোপীয় ছবির আঙ্গিকে ভারতীয় শৈলীর অপূর্ব সংমিশ্রণ করে নিজস্ব আঙ্গিকে শিল্প সৃষ্টি করেছিলেন। তিনি বাংলা ভাষার অদ্বিতীয় কথাশিল্পী কমলকুমার মজুমদারের এবং চিত্রশিল্পী শানু লাহিড়ীর সহোদর।
জন্ম ও প্রারম্ভিক জীবন
তাঁদের পৈতৃক নিবাস ছিল উত্তর ২৪ পরগনার সীমান্ত শহর টাকিতে। তবে তাঁদের কলকাতার রাসবিহারী অ্যাভিনিউতে একটা ভাড়াবাড়ি ছিল। বছর ছয়েক বয়সে দক্ষিণ চব্বিশ পরগনা জেলার বিষ্ণুপুরের ‘বিষ্ণুপুর শিক্ষা সংঘ’ স্কুলে নীরদ ও তাঁর বড় ভাই কমলকুমারের সাথে একই শ্রেণিতে ভর্তি হন। কয়েক বছর পর সেখান থেকে কলকাতার ক্যাথিড্রাল মিশনারি স্কুলে। এখানেও বেশি দিন তাঁর মন টেকেনি। সংস্কৃত ভাষা শিখতে ভর্তি হলেন ভবানীপুরের এক সংস্কৃত টোলে। নীরদ মজুমদার ছিলেন প্রখ্যাত বাঙালি সাহিত্যিক কমলকুমার মজুমদারের (১৯১৪ - ১৯৭৯) কনিষ্ঠ ভ্রাতা। তাঁদের কনিষ্ঠা ভগিনী শানু লাহিড়ী (১৯২৮-২০১৩) ছিলেন প্রখ্যাত চিত্রকর ও চিত্রকলার  প্রশিক্ষক।
কর্মজীবন
নীরদ মজুমদার শিল্পকলার প্রথম পাঠ নেন কলকাতার ইন্ডিয়ান সোসাইটি অব ওরিয়েন্টাল আর্টে। তার প্রথম শিক্ষক ছিলেন অবনীন্দ্রনাথ ঠাকুরের ছাত্র চিত্রশিল্পী ক্ষিতীন্দ্রনাথ মজুমদার। শৈপ্লিক দক্ষতার জন্য পাঠ শেষে ‘নরম্যান ব্লান্ট স্মৃতি পদক’ লাভ করেন।
প্রদোষ দাশগুপ্ত, রথীন মৈত্র এবং পরিতোষ সেন প্রমুখ এক ঝাঁক নবীন প্রজন্মের আধুনিকতাবাদীদের নিয়ে ১৯৪৩ খ্রিস্টাব্দে নীরদ মজুমদার গড়ে তোলেন ক্যালকাটা গ্রুপ। ১৯৪৪ খ্রিস্টাব্দে ক্যালকাটা গ্রুপে তার একক প্রদর্শনী হয়। ইতিমধ্যে ১৯৪৬ খ্রিস্টাব্দে ফরাসি সরকারের বৃত্তি পেয়ে নীরদ প্যারিসে যান সেখানে তার শিক্ষাকেন্দ্র ছিল আঁদ্রে লেৎ-এর অ্যাকাডেমি। ১৯৫১ খ্রিস্টাব্দে লন্ডনের ইন্ডিয়া হাউসে এক প্রদর্শনীতে অংশ নেন এবং কিছুদিন সেখানে আর্ট গ্যালারিতে কিউরেটার হিসাবে কাজ করেন। ১৯৫৫ খ্রিস্টাব্দে নীরদ প্যারিসে ফিরে আসেন। ১৯৫৭ খ্রিস্টাব্দে প্যারিসে ‘গ্যালরী বারবিজ’ -এ তার একক প্রদর্শনী অনুষ্ঠিত হয়। ইউরোপে তিনি দশ বৎসর বসবাস করেন এবং সেখানে অবস্থানকালে কনস্ট্যান্টিন ব্রানসুয়েসি, জর্জেস ব্রাক এবং জিন জেনেটের প্রমুখ অনেক লেখক এবং শিল্পীর সাথে বন্ধুত্ব হয়েছিল।
১৯৮৮ খ্রিষ্টাব্দে নীরদ মজুমদার কলকাতায় ফিরে আসেন। তিনি বড় আকারের ক্যানভাসে আঁকতে থাকেন এবং, ধীরে ধীরে তার শিল্প কাজে তন্ত্র আর্টের পুনরজাগরণ ঘটতে লাগল। ছবির বিষয় রইল ভারতীয় তথা একান্ত বাংলার, কিন্তু রীতিতে কিছুটা আধুনিক ইউরোপীয়। তিনি কিউবিজম্-এর পথ ছেড়ে ভারতীয় দর্শন, বেদ এবং উপনিষদের পবিত্রবাক্যের চিত্ররূপায়ণে আত্মনিয়োগ করেন। ভারতীয় মন্ত্র-তন্ত্র শাস্ত্রোক্ত বিষয়গুলি যথা কালী, দুর্গা, মঙ্গল কাব্যের বিষয়বস্তু হয়ে উঠল।
উল্লেখযোগ্য শিল্পকর্ম
তার শিল্পকল্প কেবল একটি রচনায় সম্পূর্ণ ছিল না। সব সময় গুটিকয়েক ক্যানভাস মিলে একেকটি বিষয়ের উপস্থাপনা হয়েছে। ওই রকম সিরিজ: কবি শক্তি চট্টোপাধ্যায় ও সুনীল গঙ্গোপাধ্যায়ের যুগ্মকাব্যগ্রন্থ “সুন্দর রহস্যময়”-এর জন্য তিনি একাধিক ছবি এঁকেছেন। এটা নিছক অলঙ্করণ নয়, বরং শিল্পকর্মই।
রচনা
সাহিত্যের প্রতি নীরদ মজুমদারের একটা আকর্ষণ ছিল। বড় দাদা কমলকুমার মজুমদারের পরোক্ষ প্রভাব ছিল। তিনি একসময় তার স্ত্রীর সাথে যৌথভাবে ভক্তকবি রামপ্রসাদের গানের ফরাসি অনুবাদ করেছিলেন।
নীরদ মজুমদার তাঁর প্রয়াণের চার বছর আগে দেশ সাহিত্য পত্রিকায় ধারাবাহিকভাবে লেখেন আত্মজীবনীমূলক রচনা পুনশ্চ প্যারী। এটি তাঁর মৃত্যুর পর আনন্দ পাবলিশার্স কলকাতা কর্তৃক ১৯৮২-এ পুস্তকাকারে প্রকাশিত।
ভাটেরা ইউনিয়ন
অবস্থান ও আয়তন
আয়তন – ৩১.৩২ (বর্গ কিঃ মিঃ) লোকসংখ্যা – ২২১০০ জন (প্রায়) (২০০১ সালের আদম শুমারি অনুযায়ী)। গ্রামের সংখ্যা – ২৬ টি। মৌজার সংখ্যা – ১৫ টি।
শিক্ষা
সরকারী প্রাথমিক বিদ্যালয় ০৮টি,            উচ্চ বিদ্যালয়ঃ ১টি, কলেজ - ১টি    মাদ্রাসা- ৮টি।
যোগেন্দ্র সাও
যোগেন্দ্র সাও ঝাড়খণ্ডের একজন ভারতীয় রাজনীতিবিদ যিনি ভারতীয় জাতীয় কংগ্রেস দলের নেতা। তিনি ঝাড়খণ্ড সরকারের একজন প্রাক্তন কৃষিমন্ত্রী।
২০০১ সালে ১৩ জন গ্রামবাসীকে হত্যা এবং নিহতদের মাথা দিয়ে ফুটবল খেলায় তিনি জড়িত ছিলেন বলে অভিযোগ রয়েছে। ২০১৪ সালের ৫ অক্টোবর তাকে গ্রেপ্তার করা হয়েছিল।
২০১২ সালের এপ্রিল মাসে তিনি রাঁচির একটি আদালতে আত্মসমর্পণ করেছিলেন, যেখানে দাঙ্গা এবং সহিংসতা প্ররোচিত করার একাধিক অভিযোগে শর্তাধীন জামিন বাতিল করে তাঁকে কারাগারে প্রেরণ করা হয়েছিল।
চ্যাসটার্নবার্গিয়া
চ্যাসটার্নবার্গিয়াএকটি সাঁজোয়া ডাইনোসর, প্রয়াত ক্রেটাসিয়াস সময়ের থেকে নদসুর পরিবারের অংশ।
আকার এবং সাধারণ আকার
চ্যাসটার্নবার্গিয়া ভারী বিস্তৃত ও ট্যাংকের-মতো ছিল। অনুমান করা হয়েছে যে তার দৈর্ঘ্য প্রায় 6.6 মিটার (22 ফুট)। 2010 সালে, গ্রেগরি এস পল এর মতে ছয় মিটার হতে হবে এবং তিন টন ওজন হলেই চাসেস্তের্ন্বের্গিয়া বিবেচিত হবে।
চ্যাসটার্নবার্গিয়ার ছিল ছোট ডিম্বাকৃতি আলিবেষ্টিত অস্থিময় প্লেটর মতো পিঠ ও মাথা, এবং তার পাশ বরাবর অনেক ধারালো শীষ। চারটি বৃহত্তম শীষ অভিক্ষিপ্ত ভাবে প্রতিটি পাশ দিয়ে কাঁধ থেকে বেরিয়ে থাকে, যা দ্বিতীয় ভুক্ষয় দ্বারা বিভক্ত করা হয়েছে। তিনটি হাফরিং বড় প্লেট  দ্বারা  তার ঘাড় ও কাঁধ সুরক্ষিত হয়।
বৈশিষ্ট্য
1990 সালে, কেনেথ কার্পেন্টার একটি সম্পূর্ণভাবে এই গত্রের জন্য কিছু রোগনির্ণয়কারী বৈশিষ্ট্যগুলো স্থাপন করে, প্রধানত তার নিকট আত্মীয় পানপ্লসুরুস এর সঙ্গে তুলনা করে। উপরের দৃশ্যে, চঞ্চুর আরো সমান্তরাল দিক আছে। মাথার বর্মৈ একটি মসৃণ পৃষ্ঠ আছে। তালু, ভমের নিন্ম মুখি হয়। স্নায়ুর খিলান ও স্নায়ুর কাঁটা পানপ্লসুরুস তুলনায় খাটো হয়। ত্রিকাস্থি উপযুক্ত তিনটি ত্রিকাস্থিসংক্রান্ত কশেরুকা নিয়ে গঠিত। কাঁধ ঘের ঠিক, পিঠের ডানা এবং করাকইড অপরের সঙ্গে সংযুক্ত নেই।